Evenu valoda

Evenu valoda (agrāk — lamutu valoda) ir viena no tungusu valodu saimes valodām, ko lieto daļa evenu Sibīrijā Krievijā. No 22 383 eveniem (2010) valodu lieto 5538 cilvēki (25,8%), un tā tiek uzskatīta par nopietni apdraudētu.UNESCO Atlas of the World's Languages in Danger No 1970. līdz 2011. gadam korjaku valodā izdotas 2 grāmatas. Valodu apgūst ap 250 skolēnu septiņās Kamčatkas novada skolās (2012).

 Izplatība 
Evenu valodu lieto plašā areālā Jakutijā, Magadanas apgabalā, Čukotkā, Kamčatkā un Habarovskas novadā. Jakutijā evenu valoda vietējā līmenī ir viena no oficiālajām valodām.О языках в Республике Саха (Якутия) Apmācība skolās evenu valodā nenotiek, bet valoda tiek pasniegta kā priekšmets evenu bērniem. 2012. gadā valodu apguva 1180 skolnieki 25 skolās Jakutijā (888 skolnieki 22 skolās), Habarovskas novadā (99 skolnieki 1 skolā), Magadanas apgabalā (13 skolnieki 1 skolā), Čukotkā (98 skolnieki 2 skolās) un Kamčatkā (76 skolnieki 2 skolās).

 Ortogrāfija 
Pirmā rakstība evenu valodai izveidota 1932. gadā uz latīņu alfabēta pamata. 1937. gadā pārcelta uz kirilicu. 1958. gadā alfabētā papildus standarta krievu alfabēta burtiem tika ieviesti burti ӈ, ө, ӫ. Mūsdienu evenu alfabēts:
 А а Б б В в Г г Д д Е е Ё ё Ж ж З з И и Й й К к Л л М м Н н Ӈ ӈ О о Ө ө Ӫ ӫ П п Р р С с Т т У у Ф ф Х х Ц ц Ч ч Ш ш Щ щ Ъ ъ Ы ы Ь ь Э э Ю ю Я я    

 Atsauces 

Kategorija:Apdraudētās valodas
Kategorija:Tungusu valodas
Kategorija:Krievijas valodas